
Nu în legătură cu acele speranțe ale unor anumite cercuri 
maghiare, în afară de hotarele noastre, care visează 'încă de 
reforma, în plin secol'al XX-lea, a creaţiei de caracter medieval 
şi religios, cu misiune de cruciată, a Regatului Sfîntului Ştefan 
şi cărora trebuie să li se opună, pe lingă o propagandă adevă- 
rată, iăcută de oameni adevăraţi, într'o formă în care știința să 
fie unită cu talentul, resistența solidară, intrupată în iubita noastră 
armată, a întregului popor romănesc, ci pentru a lămuri pe 
Romiînii din Secuime, ori de vorbesc romănește, ori de au uitat 
o limbă pe care au s'o înveţe din nou, pe atiția Ardeleni cari 
wau avut prilejul de-a se iniţia din şcoală la cunoştinţa lucru- 
rilor romănești și cari sînt expuși prin urmare să fie influențați 
în chip defetist, ca să întrebuințez acest cuvint, de tot felul de 
revanşe şi, în stirşit, şi pentru a face pe Rominii din vechea 
Romănie, prea puţin preocupaţi de chestiuni privitoare la regiunile 
de la Nord de Carpaţi, să priceapă probleme de care se vorbeşte 
prea ușor, am crezut că este bine să reiau, după atitea alte cer- 
cetări, unele foarte vechi, iar altele numai de dăunăzi, chesti- 
unea originii şi restului Secuilor. 

Această populaţie, aş zice chiar: această naţiune, — fiindcă, în 
afară de conștiința, foarte hotărită, pe care o au Secuii că ei 
sînt altă speță de oameni decit Ungurii, a căror limbă o vorbesc 
cu deosebiri pe care le înlătură la cărturari numai practica şcolară —, 
are un rol prea mare în Statul romănesc, alcătuit de sigur pe o 
basă naţională, dar cu tot ce a putut lăsa, pe teritoriul nostru 
moștenit, o lungă viață de năvăliri şi de stăpiniri străine, pentru 
ca să nu ni dăm sama: şi ei, cari trebuie să înţeleagă ce drept 
au și ce pot pretinde în legătură cu dinsul, şi noi, cari, numai 
prin astiel de cunoștințe, putem să înțelegem ce li se poate 
acorda, de ce se ascunde în problemele, care, orice am face, 
vor păstra totuşi și o taină cu neputinţă. de inlăturat, 

Să începem întăiu cu semnalarea falsiticațiilor care au fost 
înlăturate și de care, chiar după această constatare istorică, mai 
sînt stăpinite încă anumite minţi, pentru a trece apoi la sigu- 
ranțele pe care cercetări critice, ale căror resultate nu le poate 
contesta nimeni, le-au stabilit pentru totdeauna, în ce priveşte 
această problemă. 


Se presintau odinioară documente, care trebuiau să arăte exis- 
tența Secuilor în Ardeal, — elemente secuiești se găsesc și 
aiurea, și mai departe vom căuta să ni dăm sama de originea 
lor —, inainte de secolul al XIII-lea. N'a fost greu, îndată ce s'a 
introdus puţină critică în cercetările acestor materiale documen- 
tare, să se învedereze că ele nu sint decit o fabricație tărzie, me- 
nită să măgulească mindria Secuilor însişi, sau să servească 
unor anumite scopuri politice. 

Al doilea, s'a crezut, şi am crezut eu însumi mai multă vreme, 
influențat de părerile curente, că Secuii represintă un grup un- 
guresc, pur unguresc, tără nimic deosebit, măcar ca proporţii, 
faţă de combinarea de elemente din care a ieșit acest popor 
maghiar, care elemente ar îi fost trimese, la un anume moment, 
să steie de strajă în Carpaţi, împotriva Pecenegilor răspîndiţi 
prin părţile moldovenești mai ales, cari se țineau totdeauna gata 
de o năvălire remuneratoare, fie și în sărăcia vieţii de agricultori 
modeşti din văile ardelene. 

Orice cercetător atent al înfățișării şi al tradiţiilor secuieşti 
îşi va da samă că nu poate fi vorba de astfel de sentinele 
înaintate, ba chiar se pune întrebarea, asupra căreia vom reveni 
mai tărziu: de ce s'ar îi așezat, la o așa de periculoasă distanţă, 
un grup de oameni cari ar fi putut să fie imediat măturați de 
cea d'intăiu năvălire a nestirșiților barbari din Răsărit, atunci 
cînd, cum se ştie, în evul mediu sistemul carolingian, franc, al 
lui Carol-cel-Mare, pe care l-au imitat și Ungurii, consista în a 
nu risca nimic dincolo de teritoriul întradevăr ocupat prin ri- 
dicări de cetăţi și așezarea acolo a represintanţilor religioşi ai 
creștinismului şi a apărătorilor înarmaţi, cari trebuiau să represinte 
în rîndul întăiu crucea și în rindul al doilea pe aceia cari erau 
meniţi s'o împlinte metodic în regiunile pănă atunci stăpînite de 
păgini sau de eretici ? 

lată lucrurile de înlăturat. Venim acum la siguranțele care se 
pot cîştiga, rămînind ca pe urmă să se adauge acel element 
nou, care cred că poate să servească la elucidarea și mai departe 
a acestei mari întrebări de etnografie și de istorie. 

Este sigur, întăiu, că presența Secuilor în Ardeal este un eve- 
niment din secolul al XIII-lea. Ce s'a intimplat însă la începutul 

“acestui secol, odată cu cea d'intăiu înfăţişare a populaţiei se- 
cuieşti ? Pentru ca să asigure granița față de Cumani, succesori; 
Pecenegilor, regele ungar, căpitan de cruciată în numele Papei, 
nu s'a crezut destul de asigurat prin presenţa unei populaţii ger- 
mane, adusă de la Mosela și așezată în sate care puteau să 
aibă vre-o funcție militară, ci, în locul acestei apărări prin țărani 
ostași, Sașii, s'a recurs la călugării ostaşi, deprinşi de multă 
vreme să îndeplinească funcţii defensive în Locurile Sfinte ale 
Mintuirii, împotriva Musulmanilor arabi şi turci. 

Cum pe vremea aceia se destăcea Statul de cruciată din Pa- 
lestina, Ierusalimul fiind pierdut pentru totdeauna, ca și alte 
cetăţi din interior, și stăpînirea cruciaților mărgenindu-se la malul 
Mării, cu ajutorul Republicilor italiene, Cavalerii Teutoni, călugării 
Spitalului Sfintei Marii a Germanilor din Ierusalim, vechi luptători 
perfect organisaţi, cari vor crea mai departe, peste vechea Prusie 
păgină, Prusia germană din Marienburg și din Thorn, s'au oferit 
să îndeplinească o funcție asămănătoare în Ardeal. 

În vechile lui sălașuri, ei se puteau sprijini și prin contingen- 
tele de cruciați, care veniau necontenit din Apus; în locurile cele 
noi, așa de primejduite încă, ei aveau nevoie şi de elementele 
militare luate din populaţie existentă. Așa fiind, ei au recurs la 
locuitorii mai vechi, cari sînt tocmai acești Secui, şi i-au aşezat în 
sate care arată foarte bine originea lor, deci teutonică şi nu 
regală şi cu atît mai puţin conștient națională, prin aceia că 
poartă nume de sfinți, ba una din aşezările de căpetenie fiind 
închinată, ca și viitorul Marienburg din Prusia, Maicii Domnului, 
ctitoră a Ordinului: acel Marienburg ardelean, pe care noi îl 
numim Feldioara. Nici în alte părţi din Ardeal, nu se vor găsi 
nume de localități în legătură cu calendarul catolic, — punct pe 
care nimeni nu va putea să-l tăgăduiască. 

Ce represintau supt raportul etnic, ca sînge, acești supuși 
pentru moment ai cavalerilor germani, cari, după înlăturarea 
acestora, au rămas în situaţia aceasta privilegiată de ostași, lu- 

crînd acum în legătură cu Coroana Ungariei, al cării centru era 
aşa de depărtat, dar cu o foarte pronunțată autonomie a lor, păstrind 
nişte rosturi tradiţionale, de care, cînd a voit să se atingă cineva, 
îndată aceşti oameni hotăriţi sau ridicat, făcînd alianțe și cu 
străinii, adecă oamenii de la noi, pentru a-și apăra această auto- 
nomie ? 

Dacă străbate cineva Secuimea, unde pănă acum nu s'au 
făcut studii antropologice, și ele ar întări cu siguranţă ceia ce 
spun eu, constată tot felul de tipuri amestecate. Către Carpaţi 
sint oameni mărunți, cu fața palidă, asămănători cu Finesii de la 
Marea Baltică, de şi originea lor este, cum o să vă spun îndată, 
o alta. lar în partea de către Țara Birsei sînt oameni înalţi, 
voinici, blonzi, cari nu se deosebesc întru nimic de tipul săsesc. 
În sfirșit, o mare parte din locuitorii de acolo au toate trăsă- 
turile poporului romănesc și arată astfel care este originea lor 
adevărată. Aceasta în afară de oamenii cari mărturisesc că sînt 
Romini și prin rostirea numelui neamului nostru și prin aceia 
că merg la biserica de „lege romănească“, pe cînd, şi în legă- 
tură cu influența Teutonilor de odinioară, Secuii au rămas în- 
dărătnici credincioşi ai Bisericii catolice, răspingînd  calvinismul 
introdus mai tărziu la Unguri. Avem a face, prin urmare, cu 
un amestec de rase, din care elementul primordial nu înfăţişează 
o asămănare cu tipul comun al Ungurilor. 

lată o altă siguranță, tot aşa de netăgăduit, ca şi cea de la început. 


“În al treilea rind, Secuii au în veşmiîntul lor, cum este casul 
şi cu Sașii, o mulțime de elemente care sînt întru totul asămă- 
nătoare cu acelea care se întîlnesc la țăranii romini, şi aceasta 
în așa de mare măsură, încit trebuie să fie un cunoscător de la 
fața locului ca să poată face o deosebire între aceste trei elemente 
ale populaţiei ardeleneşti. 

Secuii au, în ce privește clădirea casei, în ce priveşte rostul 
curţii, în ce priveşte felul de a o împrejmui cu toate elementele 
unei arte, care nuare a face cu zambila caracteristic ungurească, 
ci cu vechiul sistem de împodobire tracic, constînd din elemente 
geometrice, o comunitate cu ai noștri, care nu se poate explica 
decit prin aceia că ei, Secuii, ca şi Saşii, sau aşezat într'o regiune 
în care condiţiile de climă au impus acelaşi fel de locuinţă și de 
îmbrăcăminte. 


Mai departe, dacă nu avem ca basă cercetări asupra musicii 

Secuilor, în poveștile, legendele și superstiţiile lor cred că mar 
îi greu să se constate același aport etnic ca și ceia ce posedă în 
acest domeniu Rominii. Nu numai că este vorba de un împrumut 
foarte vechiu, dar se adaugă și altele mai noi, într'o carte ma- 
ghiară despre viața în Ardeal, lucrare apărută acum citeva decenii: 
întîlnim datinile colindelor noastre, cu părți în romăneşte, de 
cîte ori acela care vorbește, supt fereastra caselor luminate de 
ajunul Crăciunului, este un „moş“, sau un cioban. 

Sînt acestea adevăruri de necontestat? Cred că pot răspunde: da. 

Numele Secuilor nu înseamnă o naţiune, ci o anumită orinduire 
a vieţii publice. El vine din ungurescul „szek“, al-cărui înțeles 
este scaun, scaun de judecată, iar „scaun de judecată“ la Romini 
se zice judeţ, un jude stînd în fruntea lui. Tot aşa Sașii trăiesc 
în Stühle, ceia ce înseamnă, scaune, scaune de judecată, prin 
urmare tot judeţe. 

Este evident că şi Secuii, ca și Saşii, nau făcut altceva decit 
să împrumute formele de organisaţie străveche romane, devenite 
patriarhale, ale populaţiei romăneșşti, care nu trăia pretutindeni 
supt Voevozi şi nu ajunsese a îi supusă unor Domni de un 
caracter mai larg. 


Vin acum la elementul nou, pe care nu l-am întăţişat niciodată 
şi căruia îi este consacrată, în primul rînd, această conferinţă. 

Dacă Secuii ar fi nişte Maghiari, trimeşi de regii din Apus, 
pentru a îndeplini acea funcțiune de apărare de care am vorbit 
mai sus, aceasta li-ar îi dat lor şi așezărilor lor un caracter pe 
care nu-l au. Ar trebui întăiu, fiindcă popoarele de către Pece- 
negi, dușmane, barbare, păgine, de la Răsărit, erau în necontenită 
mișcare, potrivit și cu tăierea pădurilor și deschiderea pămiîntu- 
rilor de hrană, ar îi trebuit ca din locurile unde Maghiarii s'au 
așezat în massă, pănă în aceste regiuni ale codrilor ardeleni, să 
existe necontenite aşezări secuiești, cele mai vechi constituind 
basa, de unde să se fi răstirat pătrunderea, mai tărziu, către 
` regiunile amenințate. 

Dar, — afară de elementele secuiești din regiunea pur ungurească 
de dincolo de Tisa, unde rostul lor n'a fost fixat de istoricii 
unguri înşii, pentru ca să putem verifica resultatele lor, iar 
găsirea acestor urme este deosebit de grea pentru noi —, pănă pe 
urșul mijlociu al Tirnavelor nu se întilnesc aceste oaze de 

pătrundere, care ar îi fost absolut necesare, dacă ar putea fi 
vorba să se admită un sistem de Stat. 

În privința aceasta, este foarte lămuritor faptul cum se înfăţi- 
şează înaintarea elementului unguresc: se văd pachetele care au 
fost sămănate, încetul cu încetul, în regiunile de dincoace de 
Tisa, pentru ca, mai tărziu, din aceste sate să pătrundă elementele 
care au întrat în alcătuirea orașelor săsești şi une ori li-au 
schimbat caracterul în sens maghiar, cum este casul cu Clujul. 

Adaug încă un lucru: nu sar fi putut trimete această avan- 
gardă fără stabilirea unui front fortificat, care să-i pună în le- 
gătură cu basa de unde plecaseră. Și, în regiunea din care și-ar 
îi făcut o patrie acești noi veniţi, ar trebui să existe cetăţi de 
caracter apusean, pe cind orice întărituri se găsesc în Secuime 
nu pot îi considerate decît numai ca perpetuarea, pănă în evul 
mediu, a unor obiceiuri de apărare care sînt întru totul asemenea 
cu acelea ale populațiilor preistorice de origine tracică, locuitori 
la Sud și Est de Carpaţi. De alminteri, preistoria secuiască şi 
preistoria din locurile rămase libere de la noi este cu desă- 
virşire aceiași. Caracterul așezărilor secuieşti este, din potrivă, ca 
și spiritul însuși de care sînt însuileţiți Secuii, o dovadă că avem 
a face cu o populaţie de străveche origine în aceste părţi, care 
a rămas fără stăpînire, de altfel ca şi Rominii lipsiți de auto- 
ritatea imperială, şi prin urmare în legătură cu Romiînii. Îm- 
prumutind de la aceștia, cari erau mai numeroși, atitea ele- 
mente de viaţă, ei au trebuit să se organiseze în forma carac- 
teristic populară, pe care, de-a lungul Europei, pentru o anumită 
perioadă din evul mediu, am numit-o: romană. Deci este și un 
fel de Romanie secuiască, de pus alături cu Romaniile romanice, 
între care și a noastră, și cu anumite Romanii germane, cum este 
casul cu Elveţienii germani alături cu Ladinii noștri, cum se poate 
vedea și pănă astăzi la Scoţieni. 

Cind se vorbește de Secui, nu se ţine samă de loc, sau măcar nu 
în de ajuns, de existența la Răsăritul Carpaţilor a unei populaţii 
de limbă maghiară, nu fără o mulţime de elemente care arată 
o origine mai veche. Unii dintre dinşii se numesc, —însă ar 
trebui o cercetare amănunţită, pentru a se hotărî definitiv care 
este numele pe care-l păstrează, — Ciangăi, nume care vine 
evident de la şalgăi, lucrătorii la ocnele de sare din judeţul 
Bacău, ocne care şi în timpul hegemoniilor barbare ale năvăli- 
orilor de la Răsărit au trebuit să fie exploatate, căci niciodată o 

salină ma putut să rămină părăsită, mai ales țintnd samă de 
faptul că dincolo de Dunăre nu existau decit depositele de sare 
care se fac artificial, prin atragerea și uscarea apelor Mării. 

O deosebire, în ce priveşte pronunțarea literei ș ca s, se în- 
tilnește la dinşii, și de sigur trebuie să se admită aici un alt 
element barbar, ceia ce ne pune din nou pe urma unei origini 
care să nu fie originea, mai tărzie, istorică, ungurească. 

Dacă se ține samă de această aripă răsăriteană a Secuimii, 
care trece şi dincolo de Siretiu cu vre-o două, trei sate și care merge 
drept pănă la Prut, unde, şi în legătură cu emigraţii produse de 
trecerea unei părți de Secui la eresie, în secolul al XV-lea, 
există un întreg cartier al Ungurilor, iar de la Prut se con- 
tinuă această pătrundere liniară pănă și la Nistru, unde o așezare 
de același caracter se întilnește la Ciubărciu, de-asupra limanului 
acestui rîu, atunci își dă sama cineva de faptul că: în loc să 
avem linia secuiască venită din Panonia pănă la Carpaţi, unde s'ar 
îi oprit, este vorba de altceva, și anume iată de ce: Carpaţii servesc 
de şiră a spinării pentru așezările, de un caracter turano-finic, care 
se revarsă de-o potrivă la Apus, pe linia Tirnavelor, cărora li 
s'a dat şi un nume barbar nu de o veche populaţie turcească, 
dispărută apoi, pe care nu înțelegem de unde ar fi venit, ci de 
strămoşii Secuilor însişi —, numele de Küküllő, care înseamnă 
același lucru ca şi Zîrnu/ de mărăcine din care vine numele rîului, 
iar altă parte s'a întins pe linia Trotușului către Siretiu şi dincolo 
de Siretiu, căutind Prutul, Nistrul de-a dreptul, din regiunea de 
dealuri și de stepă a Ţării Moldovenești. 


Acesta este punctul nou de vedere, pe care caut a-l aduce. 
Nu este vorba de Unguri noi, veniţi supt autoritatea Statului și 
cu scopuri militare, cari să se îi amestecat şi înfrățit cu Rominii 
liberi din părţile de la Apus de Carpaţi, ci este vorba de o străveche 
populație turcească, în stare să dea nume citorva din viriurile 
Carpaţilor moldovenești (Ceahlăul, Rarăul, ş. a. m. d.), care, 
rămânând de sine stătătoare, s'a organisat împreună cu Rominii 
în aceste forme „romanice“, la care s'au adaus pe urmă creaţiile 
politice, de caracter popular, ale aceleiași romînimi. 

Cu Secuii avem deci o simbiosă, adecă o viață împreună; cu 
Ungurii numai o vecinătate. Deosebirea este esențială. 

Pentru orice discuţie nepreocupată și onestă sint gata asupra 
acestei tese. 


Așezâmântul tipografic 
„Datina Românească”, 
Vâlenii-de-Munte 
(Prahova) 


